Nuwejaarsboodskap: Die lig skyn altyd waar God isArgieffoto (Foto: PIRO4D/Pixabay) Ek is die lig vir die wêreld. Wie My volg, sal nooit in die duisternis lewe nie, maar sal die lig hê wat lewe gee (Joh. 8:12). In dié teksgedeelte praat God nie met die Fariseërs en Skrifgeleerdes nie. Hy praat met ons, sy volgelinge, wat weet dat Hy sy hand na ons toe uitsteek. Die jaar waaruit ons nou kom, is nie gewoon of normaal nie. Dit was ’n bitter vreemde jaar, en vir vele mense ook ’n bitter donker jaar. Maar daar is één bekende troos vir die nuwe jaar: Die Lig vir die wêreld het ons aan die hand. Ons loop op sy spoor. Vos se Nuwejaarsboodskap vestig die aandag op God se hand wat sy volgelinge uit die duisternis lei na die lig toe. Kyk hier na sy boodskap: